kardosdrur/scandi-wiki huggingface dataset:
Anarko-primitivisme

Anarko-primitivismen er en nyere anarkistisk bevægelse, hvor udgangspunktet for kritik ikke er den økonomiske udvikling, der slår igennem i det 19. århundrede, nemlig omdannelserne af samfundene til kapitalistiske. Derimod tager kritikken fat i den tid, hvor civilisationerne opstod. Et særligt afgørende skel er altså, hvor stammesamfundene bliver til byer og jægerne bliver til bønder. I Vesteuropa bliver de sociale skel større og større gennem bronzealderen (1700-500 f.Kr.), og klasseopdelingen i rig og fattig er senest en realitet i jernalderen, hvor de riges magt skyldtes store jordbesiddelser og blev begrundet i ejendomsret til jorden.

Med denne udvikling mener anarko-primitivister, at grundlaget for et hierarkisk samfund opstår, fordi retlige og økonomiske principper derefter ikke havde til mål at opfylde alle individers behov for et godt liv, men særligt at forsvare den opståede overklasses magt – altså rigdom og status. Efterhånden organiseredes bysamfundene i tidlige stater, og slaveri eller trælleri blev ligeledes en vigtig faktor i produktionen.

Anarko-primitivister mener ikke nødvendigvis, at alle jæger-/stammesamfund var anarkistiske, men mener, at man i stammesamfundene havde mere selvkontrol og færre magtstrukturer eller at disse magtstrukturer var lettere nedbrydelige. Desuden var de fleste jæger- eller tidlige bondesamfund også lige, fordi man havde en interesse i, at hver enkelt blev forsørget.

Det anarko-primitivistiske mål er ikke nødvendigvis en verden af stammesamfund eller en ny stenalder, men i hvert fald et gennemgribende decentralisering – ikke bare af beslutningsprocesser, men også samfundene som helhed.

En anden vigtig del af den anarko-primitivistiske kritik er også et opgør med den masseproducerende industrielle og en på moderne teknologi baserende produktion. Denne produktionsform ses ikke bare som miljøskadelig, men også som fremmedgørende for individet.

Anarko-primitivister 
 John Zerzan
 Derrick Jensen
 Kevin Tucker
 Fredy Perlman

Eksterne henvisninger/kilder 
 Historie-online.dk – Jernalderens rige og fattige

Anarkisme
Grøn anarkisme

Den grønne anarkisme lægger særligt vægt på miljø og økologi, hvor de andre anarkistiske retninger lægger vægt på sociale forhold. Grønne anarkister kan beskrives som anti-civilisations anarkister, og somme tider anarko-primitivister, selv om det ikke er alle grønne anarkister og anti-civilisations anarkister der er primitivister. Ligeledes er der en stærk kritik af teknologien blandt grønne anarkister, selvom det ikke er alle der afviser den fuldstændigt.

Den kritik som grønne anarkister stiller op, fokuserer på de dominerende institutioner der udgør samfundet, og som i overbevisningen hører ind under den brede betegnelse "civilisationen". Disse institutioner inkludere stat, kapitalisme, globalisering, hierarki, patriarkat, tilpasning, videnskab, teknologi, arbejde osv. Disse institutioner er, ifølge grønne anarkister (og mange andre), direkte destruktive, fremmedgørende og udnyttende overfor både mennesker og miljø, og kan derfor ikke reformeres eller forandres. "Bevægelsen" afviser generelt ideen om at benytte sig af det nuværende politiske system, og foretrækker direkte og autonome aktioner, sabotage, oprør, løsrevet økologiske leveformer og at genvilde sig selv med naturen som en form for meningsfuld forandring.

Med den stigende udnyttelse eller rovdrift, alt efter opfattelse, af og på naturen, særligt siden kapitalismens indførelse, søger grønne anarkister et opgør med kapitalismen for at skabe et anarkistisk samfund, hvor natur og mennesker kan eksistere sammen uden menneskelige ødelæggelser. Civilisationen bliver af de fleste grønne anarkister beskrevet som samlingen af de institutioner der er ansvarlige for destruktionen af den menneskelige frihed og naturen. Fysisk kan civilisationen "fastsættes" som tilpasningen af dyr, planter og mennesker. Landbrug medførte en overflod og et grundlag for at disse institutioner kunne blive til. Før landbruget, levede mennesker oftest i autonome grupper af jægere/samlere, uden ledere, autoriteter, organiseret vold, miljømæssig ødelæggelse osv. Jæger/samlere bliver anset for at være vores anarkistiske forfædre eftersom alle mennesker levede på denne måde i omkring 2 millioner år før det organiserede civiliserede massesamfund tog over.

Kritikken af kapitalismen i forhold til miljø og økologi tager særligt udgangspunkt i opfattelsen af kapitalismens drivkraft, nemlig kapitalakkumulationen, altså jagten efter profit, hvorved naturen nedprioriteres.

Læs også 
Anarkisme
Anarko-primitivisme
Derrick Jensen
Grøn ideologi

Eksterne referencer 
 http://www.greenanarchy.org/ 
 Green anarchism
 http://www.anti-civilisation.tk/

Anarkisme
Bæredygtighed
Et skud fra hjertet

Et skud fra hjertet er en dansk film fra 1986, instrueret af Kristian Levring og skrevet af Leif Magnusson.

Medvirkende
 Claus Flygare
 Lars Oluf Larsen
 Susanne Voldmester
 Niels Skousen
 Pouel Kern
 Frank Schaufuss
 Steen Birger Jørgensen
 Lars Sidenius
 Ejner Jensen
 Claus Lembek
 Morten Suurballe
 Lizzie Corfixen
 Henrik Birch

Eksterne henvisninger
 

Danske film fra 1986
Film instrueret af Kristian Levring
dansksprogede film
Nuntius

Den pavelige nuntius er chef for Den Hellige Stols diplomatiske repræsentation i et land eller ved en international organisation. Nuntius har rang som ambassadør og er i katolske lande oftest doyen. Han varetager normalt også forbindelserne mellem Den hellige Stol og den lokale katolske kirke. Nuntius vil oftest være en prælat med rang af biskop, ærkebiskop eller højere.

Diplomati
Titler
Romerskkatolske kirke
Rene hjerter

Rene hjerter er en dansk film fra 2006, instrueret af Kenneth Kainz efter et manuskript af Kim Fupz Aakeson. Filmen er en delvis filmatisering af romanen Alting og Ulla Vilstrup af Kim Fupz Aakeson. Stand-up-komikeren/skuespilleren Anders Matthesen spillefilmsdebuterer i denne film.

Handling

Filmen handler om Kriss (Anders Matthesen), der er en psykiatrisk patient på 29 år, der gennem de sidste 8 år har levet sit liv på en anstalt. Han har én besættelse i livet og det er den gamle sort/hvide melodramafilm Rene Hjerter, som han sammen med sin eneste ven på anstalten, Willy (Morten Suurballe) ser igen og igen.

Filmen handler om den hjertens gode Linda (Laura Bro), som drager fra landet mod storbyen i jagten på kærligheden. Hun skal så grueligt meget ondt igennem, men som hun siger ”Livet er hvad man gør det til” og således gælder det også for Kriss. Han forguder Linda og alt hvad der sker i Filmen spejler han i sit eget liv. Ligesom i den gamle Film, har han delt verden op i ”Det Gode og Det Onde”. Han er en af De Gode, som skal bekæmpe det Onde i verden.

Efter et voldsomt sammenstød med en anden af anstaltens patienter, som ondt driller Kriss med hans forelskelse i Linda, bliver videoen taget fra Kriss og han går helt ned. Men en dag, da autisten og filmeksperten, Gamle Ole ved en tilfældighed remser op, at Linda bliver spillet af skuespillerinden Ulla Vilstrup, går det op for Kriss, at Linda lever og findes derude i den virkelige verden udenfor anstalten. Sammen med Willy sætter han ild til anstalten og flygter. Ud for at finde Linda eller Ulla Vilstrup for at blive forenet med hende i kampen mod det Onde. Det bliver en hektisk og voldsom flugt med politiet i hælene og makkerskabet mellem Kriss og Willy ender brat, da politiet indkredser dem og skyder Willy.

Kriss må flygte videre alene, han er træt, sulten og overvældet af at færdes i den forvirrende virkelighed. Han har mistet sin ven, er eftersøgt af politiet, er på forsiden af frokostaviserne og efterlyst via TV. Men han skal finde Ulla Vilstrup for alt i verden.

Omsider står han foran Ulla Vilstrups hoveddør. Der er ikke længere en verden imellem dem. Han har nået sit mål og kan snart blive genforenet med sit livs Linda, som godt nok hedder Ulla Vilstrup i virkelighedens verden, ”men livet er jo hvad man gør det til”.

Han er den mest glade person som findes. For han har endelig fundet Ulla Vilstrup (Linda).

Medvirkende
 Anders Matthesen
 Veronika Bellová
 Laura Bro
 Bjarne Henriksen
 Helle Hertz
 Morten Suurballe
 Lisbet Dahl
 Andrea Vagn Jensen
 Søren Malling
 Jesper Christensen

Eksterne henvisninger
 

Dramafilm fra Danmark
Danske film fra 2006
Anders Matthesen
Dansksprogede film
Handelskontor

Et Handelskontor er et i udlandet beliggende kontor under Udenrigsministeriet (Danmarks Eksportråd), som har til opgave at løse rådgivningsopgaver for danske eksportvirksomheder med henblik på afdækning af markedsmuligheder, herunder udarbejdelse af markedsanalyser og udvælgelse af samarbejdspartnere. Rådgivningsopgaverne udføres mod betaling. Et handelskontor ledes af en eksportstipendiat, der med baggrund i erfaringer fra erhvervslivet er ansat for et bestemt åremål til at varetage denne opgave.

Danmark har ca. 25 handelskontorer. Nogle handelskontorer løser også visse konsulære opgaver, se konsulat.

Diplomati
Kontor
Selvdisciplin

Selvdisciplin er karakterstyrkens fundament. Selvdisciplin er evnen til at nå de mål, som man har sat sig ved at afstå fra en mindre belønning her og nu mod at opnå en større belønning senere.
Det har vist sig, at der er en stærkere forbindelse mellem elevernes selvdisciplin, høje karakterer og videregående uddannelse, end der er mellem elevernes intelligens, høje karakter og videregående uddannelse. 

Walter Michel undersøgte i en forsøgsrække evnerne hos 4 år gamle børn til at udsætte deres behov – den nok så berømte "marshmallow-test": Børnene blev instrueret i at de kunne trykke på en knap og få deres marshmallow ("skumfidus") med det samme, eller de kunne vælge at vente og få to i stedet for en marshmallow. De børn som klarede at vente under de mest krævende omstændigheder – de skulle vente med en marsmallow synlig foran sig – viste sig senere at få højere karakterer ved en Scholastic Aptitude Test (SAT), som er den amerikanske adgangseksamen for universitets-studier. Korrelationen mellem udholdt ventetid og test-score var 0.42 for SAT-verbal og 0.57 for SAT-qauntitative (matematisk). Der var ikke signifikant korrelation for de som ventede med belønningen skjult. Den opnåede korrelation var højere end tilsvarende korrelation for verbal intelligens-test gennemført for de 4-årige børn. 

Vi(Hvem?) ved også, at selvdisciplin er afgørende for om en iværksætter får succes, og vi ved, at en forskers selvdisciplin er afgørende for forskningskvalitet.
Man ved endnu ikke, hvor selvdisciplin kommer fra.
Om den er arvelig eller miljøbetinget, og faktisk ved man heller ikke præcis, hvad selvdisciplin er for noget.

I trækteorien baseret på spørgeskemaet NEO PI-R er "selvdisciplin" en såkaldt facet af karaktertrækket "samvittighedsfuldhed".

Psykologi
Årgang '79

Årgang '79 er rapperen Niarns debutalbum, der udkom i 2004 via Copenhagen Records.

Spor 
 "N.I.A.R.N."
 "Dobbelt A"
 "Livet I Den Hurtige Bane"
 "Mit Liv, Mine Regler"
 "Kommer Aldrig Igen"
 "Blow Min High"
 "Stikkersvin" feat. L.O.C.
 "Årgang 79"
 "Hvis I Ku' Se Mig Nu" feat. Bai-D
 "Kælling"
 "YaYo" feat. U$O
 "Ryst Din"
 "Dø Til Det Her"

Eksterne henvisninger 

Hiphopalbum
Niarn-album
Debutalbum fra 2004
Debutalbum fra Danmark
Demarche

En demarche er en formel personlig henvendelse ad diplomatisk vej til et andet lands regering eller en international organisation. Demarchen foretages af det demarcherende lands ambassadør eller anden diplomatisk medarbejder på landets ambassade i det land, henvendelsen rettes til, eller på den diplomatiske mission ved vedkommende internationale organisation. Demarcher har til formål at påvirke eller informere opholdslandets regering, søge oplysninger fra den eller protestere mod dens politik eller handlinger. I tredjelande foretager EU-landene ofte demarcher i fællesskab. Der forekommer også fælles demarcher af de nordiske lande. 

Demarchen vil normalt blive foretaget efter udtrykkelig instruktion fra udsenderstatens udenrigsministerium. Der kan i instruktionen blive lagt vægt på, at demarchen sker på et vist niveau, f.eks. over for udenrigsministeren personligt eller over for en højtstående embedsmand, og at det er ambassadøren personligt, der udfører den.

I forbindelse med demarchen vil ofte blive overrakt en diplomatisk note, et P.M. (pro memoria) eller et aide-mémoire til understøttelse af demarchens indhold.

Efter udførelsen indberetter ambassaden til sit udenrigsministerium om forløbet af henvendelsen, herunder navnlig hvilken reaktion den gav anledning til.

Diplomati
Franske vendinger
Diplomatisk note

En Diplomatisk note, Verbalnote eller Note er en formel skriftlig henvendelse fra et lands ambassade til det stedlige udenrigsministerium eller omvendt, eller mellem to landes ambassader. Noten holdes i en traditionsbunden upersonlig stil, der kun anvender 3. person, og indledes og afsluttes med faste høflighedsformler. Den underskrives ikke. I stedet for underskrift påføres afsenderens tjenestestempel. I randen af dette sætter den embedsmand, der har godkendt indholdet, sine initialer. Noten affattes normalt på opholdslandets officielle sprog eller vedlægges en oversættelse til dette sprog. De fleste landes udenrigsministerier accepterer dog også at modtage noter på engelsk og fransk, uanset om disse sprog er officielle sprog i landet.

Se også 
 Letter of protest - engelsk wikipedia

Ekstern henvisning 
 DEN NYE SALMONSEN – Note – kolonne 3293

Note
Note

Note kan have flere betydninger:
 Diplomatisk note eller note – diplomatisk dokument fra en udenrigsminister til en fremmed ambassadør, gesandt eller omvendt
 Fodnote eller slutnote – henvisning anbragt efter et dokument
 Fodnotepolitikken − et begreb, der bruges om dele af den danske sikkerhedspolitik i perioden fra 1982 til 1988.
Femunden

Femunden er den tredje største sø i Norge. Den ligger hovedsagelig i Engerdal kommune i Innlandet fylke. Den nordlige del af søen ligger i Røros kommune i Trøndelag fylke. Femunden har et areal på 203,3 km², ligger 662 moh. og er 132 meter dyb.

De to største tilløb til søen er Tufsinga i vest og Røa i nordøst. Deltaet Tufsinga danner ved udløbet i Femunden er egenartet og en verdifuld naturbiotop, og i 1981 blev Tufsingdeltaet naturreservat oprettet. Elven Røa kommer fra Rogen, en sø på grænsen mellem Norge og Sverige, og den løber gennem Femundsmarka nationalpark.

Femunden har to afløb. Gløta i sydvest er størst og løber ud i søen Isteren. Vassdraget kaldes lenger nedad først Femundselva og derefter Trysilelva inden vandet når frem til Värmland i Sverige og elven skifter navn til Klarälven. Femunden har også et mindre afløb i nord mod Feragen og Håelva i Sør-Trøndelag, som er et tilløb til Glomma.

I søen findes ørred og en god bestand af sik (Coregonus lavaretus). Søen trafikeres i turistsæsonen af Femund II med anløb i Femundsenden (syd), Buvika, Elgå, Revlingen, Jonasvollen, Haugen, Femundshytta, Røa og Sørvika (nord). Der er busforbindelse mellem Sørvika og Røros. Der er også busforbindelse mellem Femundsenden og Trysil.

Kilder og henvisninger

Søer i Trøndelag
Søer i Innlandet
P.M.

Et P.M. (pro memoria, "huskeseddel") eller Aide-mémoire betegner i diplomatisk sammenhæng et dokument, som tjener til at understøtte en demarche. Et P.M. indeholder ikke høflighedsformler, men er en rent saglig fremstilling, holdt i 3. person.

Se også 
PM, flertydig artikel
AM og PM, tidsangivelse

Diplomati
Franske vendinger
Latinske vendinger
Vestjysk

Vestjysk er den jyske dialekt af dansk, der tales i Vestjylland og Sydøstjylland syd for Horsens Fjord (se billede). Den er bl.a. kendetegnet ved, at den de fleste steder kun har ét grammatisk køn i stedet for rigsmålets to køn, samt ved at man i stedet for den efterstillede bestemte artikel (katten/huset) bruger foranstillet bestemt artikel (æ kat/æ huws). Den er mindre udbredt end tidligere, men Vestjylland er fortsat et af de områder hvor man nemmest støder på dialekt. Den vestjyske variant af rigsdansk har ofte et kraftigt dialektalt præg.

Se også 
Jysk

Jysk (folkemål)
Danske dialekter
Romantisk kærlighed

Romantisk kærlighed er en slags kærlighed, som ofte betragtes som anderledes end et simpelt behov drevet af seksuelt begær eller lyst. Romantisk kærlighed er normalt en blanding af følelsesmæssigt og seksuelt begær i modsætning til platonisk kærlighed. Der er ofte til at begynde med vægt på følelserne frem for den fysiske tilfredsstillelse.

Former og aspekter 
Romantisk kærlighed kan gengældes eller forblive ugengældt. I det ene tilfælde kan gensidige udtryk for kærlighed føre til etableringen af et fast forhold. Det vil i de fleste tilfælde indeholde lidenskabelig seksuel kærlighed. Men når kærligheden er ugengældt, kan den afviste i  værste fald tage psykisk skade.

Et aspekt af romantisk kærlighed er tilfældigheden af de møder, som kan føre til kærligheden. Det kan være af denne grund at mange i den vestlige verden historisk set har lagt langt mere vægt på romantisk kærlighed end andre kulturer, hvor arrangerede ægteskaber er normen.  Globaliseringen af vestlig kultur spredt de vestlige ideer om kærlighed og romantik.

Romantisk kærlighed var en anerkendt lidenskab i Middelalderen, hvor uovervindelige barrierer af konventionelle regler og dyder adskilte de elskende. Den fysiske tiltrækningskraft og den umulige intimitet resulterede i en agtelse af den elskede som ekstremt kostbar. At vinde den elskedes kærlighed, eller i det mindste hendes opmærksomhed, har begrundet store bestræbelser som poesi, minnesange og dueller.

I vor tid har romantisk kærlighed været et tema i alle slags kunst og underholdning. Nogle af de største dramaer (Romeo og Julie), opera (La Bohème) og litteratur (Stolthed og fordom) har romantisk kærlighed som hovedtema. På samme måde med popkulturen - fra teater til film og popmusik.

Noget af romantisk kærligheds væsen, som den hævdes af den vestlige kultur:

 Den kommer som en overraskelse (resultatet af et tilfældigt møde).
 Den er svær at kontrollere.
 Den er ikke baseret på en lyst til sex som en fysisk handling (i det mindste ikke til at begynde med).
 Hvis den bliver gengældt, kan den danne grobund for et livslangt forhold.

Fantasi kontra virkelighed 
Romantisk kærlighed er manges drøm, men andre mener, at en kærlighed fra bøger og film sjældent forekommer i virkeligheden, hvis den da overhovedet forekommer. De peger på den moderne datingmetode, hvor målet ofte er at have samleje så hurtigt som muligt – i stedet for at opbygge et holdbart forhold. Ofte gør karrierelivet, at mange simpelthen ikke har tid til at finde ideelle ledsagere, og social fobi forhindrer mange i at møde hinanden. I moderne tid har forestillingen om, at romantisk kærlighed er en konstruktion, bl.a medført en slags "selvhjælpsindustri" med det formål at lære mennesker selv at udvikle deres forhold (John Grays Mænd er fra Mars, kvinder er fra Venus).

Henvisninger 
 Denis de Rougemont, Love in the Western World. Pantheon Books, 1956.
 Francesco Alberoni, Falling in love, New York, Random House, 1983

 
Kærlighed
Romantikken
Depeche

En depeche eller ambassadøranalyse betegner en ambassadørs personlige politiske beretning til sit lands udenrigsminister. Depechen bør fremtræde som en let læselig, koncentreret, upolemisk og overskuelig information på højt analytisk niveau, der kan stå sig i konkurrencen med anden udenrigspolitiske analysevirksomhed. De temaer, der behandles i en depeche, bør have et bredere perspektiv end det helt dagsaktuelle.

Diplomati
Franske vendinger
Lokomotivfører

Lokomotivfører er betegnelsen for den, der betjener et togs trækkraft (tidligere altid et lokomotiv). Betegnelser som motorfører og elektrofører (S-tog) har også været anvendt.

Togføreren er ansvarlig for togpersonalet (billetterings- og servicepersonale). Betegnelsen anvendes ofte som dækkende lokomotivføreren.

Oprindelig var lokomotivføreren ansvarlig for togets fremførelse, betjente lokomotivet og fremførte toget efter signalernes og togførerens anvisninger, medens togføreren var ansvarlig for togets førelse og sikkerhed. Det indebar bl.a. at det var togføreren, der skulle indhente tilladelse til passere et signal, der viste "stop" og i forbindelse med passagen skulle togføreren tage ophold på lokomotivet.

Se også:

 Lokomotivfyrbøder
 Togfører

Kilder

Eksterne henvisninger 

 Vandretgående elevator
 Lokomotivføreruddannelsen
 Rekruttering af fremtidens lokomotivførere

Jernbanefolk
Stillingsbetegnelser
Deres sensommer

Deres sensommer (originaltitel On Golden Pond) er en amerikansk film fra 1981 baseret på skuespillet af Ernest Thompson.

Filmen blev indspillet ved Squam Lake, New Hampshire og fik premiere i USA den 4. december 1981. Filmen var Henry Fondas sidste, samt den første og eneste, hvor far og datter spiller sammen. Musikken i filmen er komponeret af Dave Grusin.

Handling 

Filmen handler om alderdom og dens forfald, en familie og dens problemer. Datteren Chelsey besøger sine forældre Ethel og Norman Thayer i deres sommerhus ved Golden Pond. Chelsey rejser til Europa med sin ven Billy og hans søn Billy jr. Bliver overladt til sine forældre. Denne dreng vækker Norman ud af sit letagie og familien finder sammen. Datteren får endelig det forhold til sin far som hun altid har ønsket sig. Hele filmen igennem mægler Ethel mellem datter og far. På en kærlig og forstående måde øger hun sympatien for sin mand. Familien overstår en årelang krise, hvor de var blevet fremmede for hinanden.

Medvirkende 

 Katharine Hepburn i rollen som Ethel Thayer 
 Henry Fonda i rollen som Norman Thayer Jr 
 Jane Fonda i rollen som Chelsea Thayer Wayne 
 Doug McKeon i rollen som Billy Ray 
 Dabney Coleman i rollen som Bill Ray 
 William Lanteau i rollen som Charlie Martin 
 Christopher Rydell i rollen som Sumner Todd

Priser og nomineringer 

 Oscar for bedste mandlige hovedrolle – Henry Fonda (med sine 76 år var han den ældste, der fik en Oscar i denne kategori) 
 Oscar for bedste kvindelige hovedrolle – Katharine Hepburn (dette var hendes 4. Oscar i denne kategori, hvilket er rekord)
 Oscar for bedste manuskript – Ernest Thompson 
 Nomineret til Oscar for bedste kvindelige birolle – Jane Fonda 
 Nomineret til Oscar for bedste instruktør – Mark Rydell
 Nomineret til Oscar for bedste fotografering – Billy Williams
 Nomineret til Oscar for bedste film – Bruce Gilbert
 Nomineret til Oscar for bedste musik – Dave Crusin
 Nomineret til Oscar for bedste lyd – Richard Portman og David M. Ronne
 Golden Globe for bedste dramafilm 
 Golden Globe for bedste skuespiller i en dramafilm – Henry Fonda
 Golden Globe for bedste manuskript – Ernest Thompson 
 Writers Guild of America – WGA Award: Bedste filmatisering – Ernest Thompson og Donald Stewart 
 British film award: Bedste skuespillerinde – Katharine Hepburn
 National Board of Review, NBR Award: Bedste skuespiller – Henry Fonda

Anekdote 

I Danmark er skuespillet opført på Det Kgl. Teater af Ghita Nørby i rollen som Ethel Thayer og Jørgen Reenberg i rollen som Norman Thayer.

Ekstern henvisning 
 

Dramafilm fra USA
Amerikanske film fra 1981
Melodramaer fra USA
Golden Globe for bedste film - drama
Film om alderdom
René Meulensteen

René Meulensteen (født 25. marts 1964) er en hollandsk fodboldtræner, der senest var manager for Maccabi Haifa F.C. i den israelske fodboldliga.

Han startede sin trænerkarriere ved at være ungdomstræner for Qatars U16 og U17 landshold. I 1999 vandt han Arab Cup (den arabiske Champions League) med Al-Etehad fra Qatar. Fra 2001 var han talenttræner og senere (fra 2005) træner for reserveholdet i Manchester United.

Han valgte i 2006 at tage turen til Danmark, hvor han blev cheftræner i Brøndby IF. Men problemer med ledelsen og familien gjorde at han forlod Brøndby i 2007.

Han fik derefter arbejde i Manchester United igen, denne gang som assistenttræner for førsteholdet.

I 2013 blev Meulensteen ansat som førsteholdstræner i Fulham F.C. og overtog managersædet, da Martin Jol blev fyret den 1. december. Meulensteen blev selv fyret 14. februar 2014 og afløst af Felix Magath.

Fra 2016 til 2017 var Meulensteen cheftræner for israelske Maccabi Haifa F.C.

Referencer 

Fodboldtrænere fra Nederlandene
Fodboldtrænere fra Brøndby IF
Xolotl

Xolotl (Herre af aftenstjernen) er i aztekisk mytologi den gud der hjælper de afdøde på deres rejse til underverdenen Mictlan.

Eksterne henvisninger 

 The Gods and Goddesses of the Aztecs 

Guder